Femeia, în vârstă de 37 de ani avea dureri abdominale şi s-a prezentat la spital, unde a fost examinată de un ginecolog. A primit diagnosticul de fibromatoză uterină și a fost internată.

Pacienta a fost, apoi, dusă în sala de operație, după ce se pare că medicul a confundat-o cu vecina de pat. La finalul intervenţiei, pacienta spune că a auzit o discuţie între medic şi asistente, în care acesta spunea să se scrie în foaia de observaţie că s-a făcut întrerupere de sarcină, deşi pacienta nu era însărcinată.

Femeia spune că va depune o plângere la Colegiul Medicilor. Conducerea Spitalului Judeţean din Slatina a demarat acum o anchetă.